Taalgebruik: TydArgieffoto Die numeriese aanduiding van tyd van die dag word altyd met minstens vier syfers aangedui in die volgorde uur (twee syfers) en minuut (twee syfers). Dié syfergroepe word deur ŉ dubbelpunt (:) van mekaar geskei. 03:15 vir kwart oor drie die oggend 16:35 vir vyf-en-twintig voor vyf die middag 12:00 vir twaalfuur middag 24:00 vir middernag Opmerkings: Deur ŉ 24-uurstelsel (numeriese tydsaanduiding) te gebruik, verval die aanduiding van voormiddag (vm.) of namiddag (nm.). Tydsaanduidings soos 3.15 vm. of 3.35 nm. is verouderd. Die gebruik van ŉ h in plaas van ŉ dubbelpunt as skeier in numeriese tydsaanduiding (byvoorbeeld *03h15, *16h35) is nie korrek nie. Niemand is verplig om (in sinsverband) numeriese tydsaanduiding te gebruik nie. Die volgende aanduidings van datum en tyd (byvoorbeeld in kennisgewings, op agendas, en dergelike) is almal korrek: … op Maandag 18 September 2017 om 09:00 … … om 09:00 op Maandag 18 September 2017 … … 09:00 Maandag 18 September 2017 … … Maandag 18 September 2017 09:00 … … 09:00 2017-09-18 … … om 09:00 op 2017-09-18 … … 2017-09-18 09:00 … … op 18 September 2017 om 09:00 … … om 09:00 op 18 September 2017 … … 18 September 2017 09:00 … … 09:00 18 September 2017 … Gebruikers word aangeraai om die vorm te gebruik wat vir hulle stilisties bevredigend is of wat die konteks die beste pas. Dié inligting is oorspronklik gepubliseer in die nuwe Afrikaanse Woordelys en Spelreëls (11de omvattend herbewerkte uitgawe) Uitgewer: Pharos Prys: R450-00* Koop die boek nou by Graffiti Boeke vir slegs R360-00* *Prys onderhewig aan verandering